چلتا پرزہ (ناول)

چلتا پرزہ (ہسپانوی: Lazarillo de Tormes، تلفظ: لاثاریو دے طورمیس) ہسپانوی زبان کا 1554ء میں شائع ہونے والا ایک ناول ہے۔ اس کا اصل مصنف نامعلوم ہے، کیوں کہ ناول مذہبی طبقے پر طنز ہے۔ اس کی دستیاب تینوں قدیم اشاعتیں 1554ء کی ہیں، جو الکالا دے ایناریس، بورگوس اور انتورب سے شائع ہوئیں۔ ناول کو یورپ کا پہلا حقیقت پسندانہ ناول کہا جاتا ہے۔ ناول کا مرکزی کردار ایک عیار لڑکا ہے، جس کا واسطہ بھی ایسے ہی لوگوں سے پڑتا ہے جو کنجوس، مکار یا ظاہر دار ہیں۔ 1559ء میں ناول پر ہسپانوی کلیسیا نے پابندی لگا دی۔ جس سے اس کا مزید چرچا ہوا اور سولہویں صدی میں اس کا یورپ کی کئی بڑی زبانوں میں ترجمہ ہو کر عوام میں مقبول ہو گیا۔  کا اردو زبان میں ترجمہ محمد سلیم الرحمن نے  کے عنوان سے کیا۔

 کہانی 
اس ناول کی کہانی ایک بچے کے گرد بُنی گئی ہے جس کی ماں اُس کی کفالت سے بچنے کے لیے اُسے ایک اندھے فقیر کے ساتھ روانہ کردیتی ہے۔ بچہ فقیر کے ساتھ اپنی چستی کے اعتبار سے نہلے پر دہلا ثابت ہوتا ہے۔ اندھے کی جملہ عیاریوں کو اپنی بصیرت سے چت کرتا ہے اور موجود حالات میں زندگی کو اپنے لیے گوارا بناتا ہے۔ اندھے کے بعد لاثاریو کا واسطہ ایک پادری سے پڑتا ہے۔

 مزید دیکھیے 
 چھوٹے کالے سمبو کی کہانی

 حوالہ جات 

زمرہ:1554ء کے ناول
زمرہ:طنزیہ ناول
زمرہ:ہسپانوی ناول
زمرہ:ویکی ڈیٹا سے مطابقت رکھنے والی مختصر تفصیل
زمرہ:ہسپانوی ناول جن پر فلمیں بنیں
زمرہ:سولہویں صدی میں ہونے والے واقعات پر ناول
زمرہ:نشاۃ ثانیہ کا ادب
زمرہ:سولہویں صدی کے ناول
زمرہ:سولہویں صدی کا ادب
زمرہ:ہسپانوی-زبان کا ادب
زمرہ:سولہویں صدی کی کتابیں
زمرہ:ہسپانوی ادب
زمرہ:گمنام شائع شدہ کام